पाएं अपने शहर की ताज़ा ख़बरें और फ्री ई-पेपरडाउनलोड करें
होशंगाबाद में बाबई तहसील के पास चीलाचौन गांव में गुरुवार सुबह बाघ का मूवमेंट हुआ। नाले किनारे खकरे के पेड़ के नीचे बाघ को देख ग्रामीणों के होश उठ गए। ग्रामीण दबे पैर पीछे हटने लगे तो बाघ दहाड़ा। आवाज सुन ग्रामीण डरकर गांव आ गए। तीन दिन पहले 3 मई की रात को ग्राम गोरा में वन विभाग द्वारा लगाएं नाइट विजन कैमरे में बाघ नजर आया है। गुरुवार को गोरा से 2 किमी दूर चीलाचौन में बाघ ग्रामीणों को दिखा। गांव में दहशत का माहौल हो गया। खबर मिलने के कुछ देर बाद सोहागपुर वन परिक्षेत्र के रेंजर टीम के साथ ग्राम चीलाचौन पहुंचे। नाले के पास टीम देखने गई। वहां बाघ के पगमार्ग मिले। बाघ वहां से किसी दूसरी जगह जा चुका था।
रेंजर राजित द्विवेदी ने ग्रामीणों से सतर्कता बरतने व बाघ के पकड़ने की कोशिश करने का आश्वासन दिया। वन टीम ने बाघ के मूवमेंट वाले क्षेत्रें में कैमरे लगाने की तैयारी शुरू की। ग्रामीण दिनेश तराम, साकिर ने बताया चीलाचौन गांव के समीप नाले किनारे गुरुवार सुबह बाघ दिखा। जिसकी दहाड़ सुन सभी डर गए। कुछ दिन पहले भी गोरा में भी बाघ के पगमार्ग दिखे थे।
रहवासी इलाके में एक माह से बाघ का मूवमेंट, लोगों में दहशत
शहर से 15 किमी दूर नर्मदा किनारे बसे गांव गोरा में एक माह में दो बार बाघ की मूवमेंट दिखी। पांच दिन पहले गांव के लाेगाें ने बाघ के पगमार्ग पुराने गाेरा के पास श्मशान के पास देखे गए थे।
टाइगर स्टेट में बाघ नहीं सुरक्षित:रातापानी सेंक्चुरी में 3 साल के बाघ की मौत, किस हाल में मिला बाघ, देखे वीडियो सीहोर फॉरेस्ट कर रही जांच
बाघ को पकड़ने दो पिंजरे रखे व कैमरे लगाएं
रेंजर राजित द्विवेदी ने बताया ग्राम गोरा के पास दो बार बाघ की मूवमेंट दिखी। इस बार गोरा गांव से दो किमी दूर चीलाचौन गांव के समीप नाले में बाघ दिखा है। यह नाला ग्राम गोरा व चीलाचौन को कबर करता है। संभवत: गोरा गांव में जिस बाघ की मूवमेंट हो रही। वहीं चीलाचौन आया होगा। गोरा गांव के रास्ते व नाले किनारे अलग-अलग दो पिंजरे लगाएं है। साथ ही नाइन विजन कैमरे लगां रहे। ताकि बाघ के फुटेज मिल सकें।
रात में न निकले ग्रामीण, सावधानी बरतें
एसडीओ रचना शर्मा ने बताया गांव के पास बाघ का मूवमेंट दिख रहा है। मुनादी कराकर ग्रामीणों को सावधानी बरतने के लिए कहा। रात में अंधेरे में अकेले न निकले। चार पांच के साथ में निकले। बाघ को पकड़ने के लिए दो पिंजरे रखे, कैमरे लगवाएं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn